|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA**  **PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 24.aprīlī** | **Nr. GND/2025/303** |
|  | **(protokols Nr.10; 50.p.)** |

**Par projekta “Ilgtspējīga enerģētika un kopienas noturība: stratēģiska partnerība starp Gulbenes pašvaldību un Koropas kopienu” līdzfinansējuma nodrošināšanu**

Gulbenes novada pašvaldība, pamatojoties uz Ārlietu ministrijas izsludināto 2025. gada granta projektu konkursu “Atbalsts attīstības sadarbības projektiem Latvijas Republikas noteiktajās saņēmējvalstīs” gatavo projekta iesniegumu “Ilgtspējīga enerģētika un kopienas noturība: stratēģiska partnerība starp Gulbenes pašvaldību un Koropas kopienu” par līdzfinansējuma piešķiršanu pārvietojamo saules elektrostaciju uzstādīšanai Gulbenes novadā un Ukrainas sadarbības partnera Koropas kopienā. Projektu pieteikums tika iesniegts 03.04.2025.

Projekta “Ilgtspējīga enerģētika un kopienas noturība: stratēģiska partnerība starp Gulbenes pašvaldību un Koropas kopienu” ietvaros, paredzēts uzstādīt vienu pārvietojamo saules elektrostaciju Gulbenes novada sociālās aprūpes centra “Siltais” struktūrvienībā “Dzērves”, Daukstu pagasta Gulbenes novadā, un nogādāt trīs pārvietojamas saules elektrostacijas uz Koropas kopienu Ukrainā..

Projekta “Ilgtspējīga enerģētika un kopienas noturība: stratēģiska partnerība starp Gulbenes pašvaldību un Koropas kopienu” kopējās plānotās izmaksas ir līdz 113 860 EUR (viens simts trīspadsmit tūkstoši astoņi simti sešdesmit *euro*), no tām 89 % jeb 101 335,40 EUR (viens simts viens tūkstotis trīs simti trīsdesmit pieci *euro* un 40 *centi*) ir grants, ko atbalsta Ārlietu ministrija, bet 11% jeb līdz 12 524,60 EUR (divpadsmit tūkstoši pieci simti divdesmit četri *euro* un 60 *centi*) ir pašvaldības līdzfinansējums. Pēc publisko iepirkumu veikšanas projekta finansējuma summas var tikt precizētas.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes apvienotās Attīstības un tautsaimniecības komitejas un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBALSTĪT Gulbenes novada pašvaldības projekta “Ilgtspējīga enerģētika un kopienas noturība: stratēģiska partnerība starp Gulbenes pašvaldību un Koropas kopienu” pieteikuma iesniegšanu izvērtēšanai Ārlietu ministrijā.

2. Projekta apstiprināšanas gadījumā NODROŠINĀT projekta “Ilgtspējīga enerģētika un kopienas noturība: stratēģiska partnerība starp Gulbenes pašvaldību un Koropas kopienu” realizācijai nepieciešamo kopējo pašvaldības līdzfinansējumu 12 524,60 EUR (divpadsmit tūkstoši pieci simti divdesmit četri *euro* un 60 *centi*), no tā 2025.gada budžetā 7 515,20 EUR (septiņi tūkstoši pieci simti piecpadsmit *euro* un 20 *centi*) un 2026.gada budžetā 5 009,40 EUR (pieci tūkstoši deviņi *euro* un 40 *centi*).

3. Par projekta ieviešanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.

4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis